3 oyda xorijdan 8 508 ta yengil avtomobil import qilingan. Bu haqda Davlat statistika qo‘mitasi ma’lumot berdi. Foto: Kun.uz Qo‘mita xabariga ko‘ra, 2022 yilning yanvar-mart oylarida O‘zbekiston 21 ta xorijiy davlatlardan qiymati 189,3 mln AQSh dollariga teng bo‘lgan 8 508 ta yengil avtomobil import qilgan. Qayd etilishicha, yengil avtomobillar importi o‘tgan yilning mos davri bilan solishtirilganda 5 361 taga yoki 2,7 barobarga oshgan. Statistika qo‘mitasi ma’lum qilishicha, O‘zbekiston mart oyida 2 560 ta yengil avtomobil import qilgan. Bundan tashqari, O‘zbekistonga 3 oyda 455 ta elektromobil import qilingan.